Noel Aquilina qatt ma ħass li għax għandu diżabilità għax għen ħajja kemm jista' jkun normali, anke jekk twieled bi spina bifida. Fil-programm Umani, Noel, li huwa tewmi m'oħtu, spjega kif minn dejjem kien iħobb l-isport, u qal li sa minn mindu kien żgħir dejjem lagħab l-isport u integra ma' sħabu li kienu jilqgħuh b'dirgħajn miftuħa. "Tfuliti għextha, bħal ħaddieħor, iż-żgħożija għextha wkoll, noħroġ, sħabi dejjem inkludewni, kont fortunat." Matul ħajtu Noel qatt ma qata' qalbu minn xejn, u biex jagħti motivazzjoni lil persuni b'diżabilità, waqqaf l-assoċjazzjoni tal-wheelchair basketball, li permezz tagħha isir logħob professjonali. Aktar minn hekk, Noel għamel diversi maratoni anki barra minn Malta u kiser diversi rekords. Ftit tas-snin ilu Noel, minbarra t-tbatija bid-diżabilità tiegħu, spiċċa sofra minn amputazzjoni f'riġlu, u wara tilef ukoll waħda mill-kliewi. "Kif nasal quddiem il-professur qalli 'l-problema hija hija ikbar minn hekk, hemm bżonn jinteħħa riġlejl tax-xellug,' u dak il-ħin tidħol f'dalma inti," fisser Noel. Noel jappella biex tfal u dawk b'diżabilità jemmnu fihom nfushom għax l-abbiltà tissupera dejjem id-diżabilità. " Ejja ntuhom iċ-ċans lit-tfal, lil kulħadd, għax se toħrog l-iskills tal-bniedem, toħroġ il-kapaċitajiet, għax jekk jiżviluppa l-bniedem , tiżviluppa iktar is-soċjetà." Noel, flimkien ma' martu Victoria, se jibqa' jaħdem biex ikompli jagħti l-ġid u d-differenza fil-ħajja ta' tfal u żgħażagħ b'diżabilità.